b"\n_START_ARTICLE_\nDubai Tennis Championships\n_START_SECTION_\nAfer Shahar Pe'er\n_START_PARAGRAPH_\nDurant el febrer de 2009, l'organitzaci\xc3\xb3 del torneig va impedir la participaci\xc3\xb3 en el torneig a la tennista israeliana Shahar Pe'er perqu\xc3\xa8 els Emirats \xc3\x80rabs Units no mant\xc3\xa9 relacions diplom\xc3\xa0tiques amb Israel i les autoritats li van denegar el seu visat. El director del torneig, Salah Tahlak, va explicar que la participaci\xc3\xb3 de Pe'er fou refusada perqu\xc3\xa8 la seva aparici\xc3\xb3 podria incitar a la viol\xc3\xa8ncia en un pa\xc3\xads \xc3\xa0rab despr\xc3\xa9s de les protestes que es van produir durant la celebraci\xc3\xb3 del ASB Classic a causa del conflicte Israel-Gaza de 2008-2009._NEWLINE_Diverses tennistes importants van condemnar aquesta acci\xc3\xb3 perqu\xc3\xa8 Pe'er s'havia guanyat el dret a jugar qualsevol torneig del circuit. Larry Scott, president executiu de la WTA es va mostrar molt decebut per aquesta decisi\xc3\xb3 per\xc3\xb2 que aquest fet no quedaria impune i tindria conseq\xc3\xbc\xc3\xa8ncies en futures revisions del circuit pel que fa al torneig de Dubai. Les reaccions immediates foren que el canal de televisi\xc3\xb3 Tennis Channel no va retransmetre l'esdeveniment i el dirari The Wall Street Journal va retirar el seu patrocini. Scott tamb\xc3\xa9 va explicar que la WTA havia considerat la cancel\xc2\xb7laci\xc3\xb3 del torneig per\xc3\xb2 ho va declinar despr\xc3\xa9s de consultar-ho amb Pe'er._NEWLINE_L'expulsi\xc3\xb3 de tennistes a causa de problemes de visat, viola les normes de la WTA, de manera que l'organitzaci\xc3\xb3 del circuit va castigar el torneig amb una multa de US$ 300.000. Addicionalment, el circuit tamb\xc3\xa9 va exigir als organitzadors del torneig que havien de garantir els visats de tots els tennistes classificats durant almenys vuit setmanes per les successives edicions. Per altra banda, Shahar Pe'er for recompensada amb US$ 44.250 que igualava el premi aconseguit per la tennista en l'edici\xc3\xb3 del 2008."